32006D0395
L 152/34
JURNALUL OFÍCIAL AL UNIUNII EUROPENE
DECIZIA COMISIEI
din 1 iunie 2006
de modificare a Deciziei 92/452/CEE privind echipele de colectare și producție de embrioni în Statele Unite ale Americii
[notificată cu numărul C(2006) 2097]
(Text cu relevanță pentru SEE)
(2006/395/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), în special articolul 8 alineatul (1),
întrucât:
(1)
Decizia 92/452/CEE a Comisiei din 30 iulie 1992 de stabilire a listelor cu echipele de colectare și producție de embrioni aprobate în țările terțe pentru exportul de embrioni de animale din specia bovină către Comunitate (2) prevede că statele membre nu pot importa embrioni din țările terțe decât în cazul în care embrionii în cauză au fost colectați, tratați și depozitați de echipele de colectare de embrioni care sunt enumerate în lista anexată la decizia în cauză.
(2)
Statele Unite ale Americii au solicitat efectuarea unor modificări asupra listei menționate anterior în ceea ce privește mențiunile care le privesc.
(3)
Statele Unite ale Americii au furnizat garanții privind respectarea normelor stabilite de Directiva 89/556/CEE și echipele de colectare în cauză au fost autorizate în mod oficial de serviciile veterinare competente din țară pentru exporturile în Comunitate.
(4)
Prin urmare, Decizia 92/452/CEE trebuie modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 92/452/CEE se modifică în conformitate cu anexa la prezenta decizie.
Articolul 2
Prezenta decizie intră în vigoare în a treia zi de la data publicării în Jurnalul Oficial al Uniunii Europene.
Articolul 3
Prezenta decizie se adresează statelor membre.
Adoptată la Bruxelles, 1 iunie 2006.